Rovartani Lapok 



III. kötet. 1886. július. 7. füzet. 



Argyope Brüimicliii (Scop) életmódja. 



Nem-e feltűnő hogy gyakran egészen ártatlan, apró állatok 

 megpillantásánál sajátságos, kellemetlen érzés lep meg bennünket, 

 gyenge borzadályt vagy undort érzünk és visszataszítónak utála- 

 tosnak tartjuk az illető állatot. Kiváltképen a kigyódzó, féregszerű 

 vagy gyors futású, hosszú lábú állatot nem látjuk szívesen, mert az 

 előbbi utálatot gerjeszt, az utóbbi pedig bennünket megijeszt s 

 kellemetlenül érintve tőle visszariadunk. Hozzá járul még az állat 

 testének keménysége vagy puhasága ; — így a kemény szárnyú 

 bogarat mindenki egész közönynyel fogja kezébe, míg a puha 

 testű, vastag potrohú pókot még nézni is alig tudják s »csuf állatnak « 

 tartják. Különösen a pókok látásánál igen sok emberben gyermek- 

 kori kellemetlen és homályos emlékek egész sorozata támad, melyek 

 még fokozzák az undort. Még igen jól emlékszem, hogy dajkám 

 hogyan ijesztett mérges pókkal és hogy fenyegetése még hatá- 

 sosabb legyen, össze is tiport egy-kettőt, vagy a falon meglapult 

 kaszás pók hosszú lábait kitépve megmutatta a földön fekvő lábak 

 ideges rángatodzását, kaszálását. így igen sok ember gyermek ko- 

 rából hozza magával azon utálatot, mely megmaradva — mintegy 

 második természetévé válva — e szegény állatokat sújtja. A gondol- 

 kodó megfigyelő azonban e dolgokat egészen más szemmel nézi, 

 mert ha irántuk utálattal is volt eltelve azt hosszú szemlélésben 

 legyőzte; — a természetbúvár pedig a »csuf, utálatos* állatot 

 maga nemében szépnek és érdekesnek találja. 



Tekintsünk csak közelebbről egy ily pókot, pl. az Anjyope 

 Brünnichü (Scop)-t s megfogunk győződni, hogy — eltekintve szép 

 díszes külsejétől, és belső szerkezetétől, — életmódjában sok olyan 

 mozzanat van, a mi méltán figyelmet érdemel. 



Argyope Brünichii hazánkban déli vidékeken fordul elő s ott 

 helyenként nem is igen ritka. Számos helyen gyííjtöttem, s a 

 hol elő fordul, ott mindig nagy számban található. A nyirkos, ár- 



10 



